als_Latn dik_Latn sag_Latn
Asport- Duket se historia do të përsëritet. ‘Shpresojmë’ që këtë herë mos të ngjajë me atë të Mërgim Mavrajt. Loret Sadiku ka refuzuar të vijë për ndeshjen me Armeninë më 14 gusht, duke ngjallur kështu një zemërim të madh në radhët e zyrtarëve të FSHF-së, por edhe te tifozët shqiptarë.
Kanë mjaftuar disa elozhe publike nga trajneri i tij te Helsinborgu Rorar Hansen, që lojtari të ndërrojë mendje. Në një intervistë për mediat suedeze futbollisti 22-vjeçar ka pohuar se ka refuzuar ftesën nga Shqipëria, sepse është i pavendosur se me cilën përfaqësuese do të luajë, edhe pse trajneri i Suedisë, Erik Hamren, vazhdon të mos e ftojë atë. Sadiku ka marrë dje një telefonatë nga menaxheri i ekipit kombëtar shqiptar, Alban Bushi, dhe këtij të fundit i ka thënë se ishte i dëmtuar. Bushi e ka nuhatur se diçka nuk po shkonte, duke i bërë të qartë se po luante me ndjenjat e një kombi. “Po, është e vërtetë se pata një bisedë telefonike me Loret Sadikun të martën dhe ai më tha se nuk mund të vijë dot për ndeshjen me Armeninë, pasi është i dëmtuar. Për mua kjo është disi e dyshimtë, sepse ai vetëm një ditë më parë kishte zhvilluar ndeshje dhe ishte në gjendje shumë të mirë. Gjithsesi, jam disi i zhgënjyer nga lojtari, sepse është hera e dytë që refuzon ftesën e trajnerit De Biazi, ndërkohë që ne kemi luftuar me mish e me shpirt që ai të pajiset sa më shpejt me dokumente shqiptare- është shprehur Bushi për mediat- Unë i bëra të qartë lojtarit se po luan me ndjenjat e një kombi dhe i thashë se do të ishte e udhës që të vinte, sepse ai do të jetë e ardhmja e Shqipërisë. Tani vendimin e merr ai. Nëse refuzon të vijë, nuk do të ketë më asnjë shans tjetër. Ata që i thonë shqiptar vetes nuk mund të luajnë me dy porta dhe ta përdorin Shqipërinë për t’i bërë presion Suedisë, apo ndonjë kombëtareje tjetër”, ka shpjeguar Bushi me një ton dukshëm të revoltuar.
Futbollisti ka folur dje për mediat suedeze, duke thënë se është i paqartë për të ardhmen e tij dhe se për këtë motiv ka refuzuar edhe ftesën e radhës nga Shqipëria. “Nuk e di ende për cilën kombëtare do të luaj. Më duhet edhe pak kohë të mendohem, sepse unë me profesionin tim arrij të mbaj edhe familjen time, ndaj duhet të bëj zgjedhjen e duhur”, ka thënë Sadiku, ndërkohë që nuk ka asnjë ftesë nga Suedia.
You must be logged in to post a comment Login
als_Latn als_Latn als_Latn eng_Latn